Νεανική παραβατικότητα &amp; χρήση ουσιών: Κινητοποίηση για αλλαγή
Creators: name: Δρακοπούλου, Γαρυφαλλιά Αθανασίου
Publisher: name: Aristotle University of Thessaloniki
Year: 2024
Subjects: Εξάρτηση
Νεανική Παραβατικότητα
Εφηβεία
Κινητοποίηση
Κίνητρο
Αλλαγή
Addiction
Juvenile Delinquency
Puberty
Mobilization
Motivation
Change

description: Σκοπός της παρούσας ερευνητικής μελέτης, είναι η διερεύνηση της διαδικασίας της κινητοποίησης των εφήβων και νεαρών ενηλίκων εξαρτημένων ατόμων, για προσέγγιση και δέσμευση σε θεραπευτικό πρόγραμμα απεξάρτησης. Επιμέρους στόχοι είναι η διερεύνηση των παραγόντων που οδηγούν τους εφήβους στην χρήση ουσιών &amp; στην παραβατική συμπεριφορά καθώς και η διερεύνηση των αιτιολογικών παραγόντων και των κινήτρων, που αυξάνουν την κινητοποίηση των εφήβων και νεαρών ενηλίκων εξαρτημένων ατόμων, για προσέγγιση θεραπευτικού προγράμματος. Επίσης, η παρούσα μελέτη στοχεύει να μελετήσει τους παράγοντες που αποτελούν κίνητρο για τους εφήβους, για δέσμευση στην θεραπεία με στόχο την αλλαγή καθώς και τον ρόλο που λαμβάνει η οικογένεια στην κινητοποίηση και στην θεραπευτική διαδικασία. Η διεξαγωγή της μελέτης, έγινε με την μέθοδο της ποιοτικής έρευνας, τον Φεβρουάριο του 2024. Το ερευνητικό εργαλείο το οποίο επιλέχθηκε να χρησιμοποιηθεί για την συλλογή των στοιχείων, ήταν η τεχνική των ημι-δομημένων συνεντεύξεων. Συνολικά επιλέχθηκαν εννέα μέλη από το θεραπευτικό πρόγραμμα του Κέντρου Θεραπείας Εξαρτημένων Ατόμων (ΚΕΘΕΑ) Στροφή. Η ανάλυση των αποτελεσμάτων έγινε με την μέθοδο της θεματικής ανάλυσης «Thematic Analysis». Τα συμπεράσματα της έρευνας μας υποδεικνύουν, ότι οι πιέσεις από το οικογενειακό περιβάλλον καθώς και από το σύστημα ποινικής δικαιοσύνης, αποτελούν τους πρωταρχικούς παράγοντες που κινητοποιούν τους έφηβους χρήστες ουσιών για προσέγγιση θεραπευτικού προγράμματος. Η συναισθηματική υποστήριξη της οικογένειας, η θεραπευτική σχέση που αναπτύσσεται με το θεραπευτικό προσωπικό, η συμμετοχή στις θεραπευτικές ομάδες καθώς και το ίδιο το θεραπευτικό πλαίσιο, φαίνεται να λειτουργεί ενισχυτικά αναφορικά με την δέσμευση και παραμονή στην θεραπεία. Ωστόσο, τα αποτελέσματα της έρευνας ανέδειξαν, ότι ο χρόνος παραμονής στο θεραπευτικό πρόγραμμα, συμβάλλει στον μετασχηματισμό των αρχικών εξωτερικών κινήτρων, σε εσωτερικό προσωπικό κίνητρο. Η συμβολή της οικογένειας, κατέχει καθοριστικό ρόλο σε όλη την διεργασία της κινητοποίησης αλλά και παραμονής του εφήβου στο θεραπευτικό πρόγραμμα. Η παρούσα μελέτη ανέδειξε τα αρχικά κίνητρα των εφήβων για ένταξη σε θεραπευτικό πρόγραμμα, εστιάζοντας στο συγκεκριμένο στάδιο αλλαγής, συμβάλλοντας στην κατανόηση του πολυδιάστατου φαινομένου και προσφέροντας χρήσιμες πληροφορίες που μπορούν να συμβάλλουν στην θεραπευτική παρέμβαση των εφήβων.
description: The aim of this study is to understand the process of motivating teenagers and young adult addicts to approach and commit to a therapeutic addiction treatment program. Specific objectives include the investigation of the factors that lead adolescents to substance use and delinquent behavior as well as the investigation of causal factors and motivations which increase the mobilization of adolescents and young adult addicts to approach a therapeutic program. Also, the research study investigates the factors that motivate adolescents to commit to treatment with the goal of change as well as the role that the family takes in the mobilization and the treatment process.This was a qualitative study conducted during February of 2024. The research tool chosen to collect data was that of semi-structured interviews. A total of nine members were selected from the treatment program of the Therapy Center For Dependent Individuals (KETHEA) Strofi. The «thematic analysis method» was implemented to analyse the results. The research findings indicate that pressures from the family environment as well as from the criminal justice system are the primary factors that motivate adolescent drug users to approach a treatment program. The emotional support of the family, the therapeutic relationship that develops with counsellors, the participation in therapeutic groups as well as the therapeutic context itself, seem to have a reinforcing effect regarding the commitment and stay in the treatment. However, the results of the findings showed that the time spent in the therapeutic program contributes to the transformation of the initial external motivations into internal personal motivation. The contribution of the family has a decisive role in the entire process of mobilization and also of the adolescent's stay in the therapeutic program. The present study revealed that the initial motives relevant to the decision to enter a therapeutic program, in which youth drug users are in relation to the trans-theoretical model of change, at initial treatment entry, contributing to the understanding of the multidimensional phenomenon and offering useful information that can contribute to the therapeutic intervention for adolescents.
description: Υλοποιείται από τη Νομική Σχολή του Αριστοτελείου Πανεπιστημίου Θεσσαλονίκης και το Τμήμα Νομικής του Πανεπιστημίου Λευκωσίας, σε συνεργασία με το Κέντρο Θεραπείας Εξαρτημένων Ατόμων (ΚΕΘΕΑ)